РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 400-2360/19

30. септембар 2019. године

Б е о г р а д

ОДБОР ЗА ФИНАНСИЈЕ, РЕПУБЛИЧКИ БУЏЕТ И

КОНТРОЛУ ТРОШЕЊА ЈАВНИХ СРЕДСТАВА

 Одбор за привреду, регионални развој, трговину, туризам и енергетику, на седници одржаној 30. септембра 2019. године, размотрио је Предлог закона о изменама и допунама Закона буџету Републике Србије за 2019. годину, Раздео 21 – Министарство привреде, Раздео 28 – Министарство рударства и енергетике и Раздео 32 – Министарство трговине, туризма и телекомуникација, који је поднела Влада.

 На основу члана 173. став 1. Пословника Народне скупштине, Одбор за привреду, регионални развој, трговину, туризам и енергетику подноси

И З В Е Ш Т А Ј

 Одбор је, у складу са чланом 173. став 2. Пословника Народне скупштине, одлучио већином гласова (једногласно) да предложи Одбору за финансије, републички буџет и контролу трошења јавних средстава да прихвати Предлог закона о буџету Републике Србије за 2019. годину, Раздео 21 – Министарство привреде, Раздео 28 – Министарство рударства и енергетике и Раздео 32 – Министарство трговине, туризма и телекомуникација.

 За известиоца Одбора на седници Одбора за финансије, републички буџет и контролу трошења јавних средстава одређена је Снежана Б. Петровић, председник Одбора.

 ПРЕДСЕДНИК

 Снежана Б. Петровић